
REPUBLIKA HRVATSKA
OPĆINSKI PREKRŠAJNI SUD U ZAGREBU	
Zagreb, Avenija Dubrovnik 8
		Poslovni broj: Pp-3710/2026

U   I M E   R E P U B L I K E   H R V A T S K E 
	
P R E S U D A

	Općinski prekršajni sud u Zagrebu, po sucu Zrinjki Matijević, uz sudjelovanje Ivane Pavić kao zapisničarke, u prekršajnom predmetu protiv I. okrivljenika Kalada ICC j.d.o.o. i II. okr. Niko Vuchetich, zbog prekršaja kažnjivog po čl. 296.st.1.toč.16. i st.2. Zakona o autorskom pravu i srodnim pravima, povodom optužnog prijedloga Hrvatskog društva skladatelja, ZAMP – stručne službe za zaštitu autorskih muzičkih prava, broj:  354762-0001 od 05. ožujka 2026. godine, dana 07. srpnja 2026.,  

p r e s u d i o   j e
I.
Temeljem odredbe čl. 161.st.5.toč.3. Prekršajnog zakona ("Narodne novine" 107/07., 39/13., 153/13., 110/15., 70/17., 118/18. i 114/22.), ODBIJA SE OPTUŽBA protiv:
I-okr. pravne osobe Kalada ICC j.d.o.o., OIB 36354411075,  sa sjedištem u Crikvenici, Strossmayerovo šetalište 53, 
II- okr. odgovorne osobe Niko Vuchetich, OIB 40203011933, sa prebivalištem u Zagrebu, Gračanska cesta 79A, 
                                                       
da bi dana 11. listopada 2025. oko 00:05 sati u Zagrebu, Savska cesta 141, u caffe baru – noćnom baru The Movie Pubu, javno priopćavali autorska glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje ne posjeduju zakonom propisano odobrenje  koje izdaje Hrvatsko društvo skladatelja,
dakle, da bi kao pravna osoba i odgovorna osoba u pravnoj osobi bez odobrenja udruge za ostvarivanje autorskog prava - Hrvatskog društva skladatelja - Zaštita autorskih muzičkih prava, priopćili javnosti autorsko djelo, 
pa da bi počinili prekršaj iz čl. 296.st.1.toč.16 i st.2. Zakona o autorskom pravu i srodnim pravima  (NN 111/2021.).         
II. Na temelju odredbe čl.140.st.2. Prekršajnog zakona, troškovi prekršajnog postupka padaju na teret proračunskih sredstava Suda.

Obrazloženje 

	 1. Hrvatsko društvo skladatelja, ZAMP - stručna služba za zaštitu autorskih muzičkih prava podnijela je dana 05. ožujka 2026. godine optužni prijedlog broj: 354762-0001 protiv okrivljenika,  zbog prekršaja činjenično i pravno opisanog u izreci ove presude.                                                      
2. Dana  06. srpnja 2026.  kod ovog Suda zaprimljen je podnesak tužitelja kojim ovlašteni tužitelj Hrvatsko društvo skladatelja, odustaje od optužnog prijedloga pod gornjim brojem. 
3. Kako je odredbom čl. 161.st.5.toč.3.  Prekršajnog zakona  propisano da će sud donijeti presudu kojom se optužba odbija kad tužitelj odustane od optužnog prijedloga, odlučeno je kao u izreci.
4. Na temelju odredbe čl. 140. st. 2. Prekršajnog zakona, troškovi prekršajnog postupka padaju na teret proračunskih sredstava Suda.

Zagreb, 07. srpnja 2026. godine
     
   Zapisničar                                                  	                                  Sudac
   Ivana Pavić    	 	          	                      	                  Zrinjka Matijević
		
POUKA O PRAVNOM LIJEKU:
Protiv ove presude tužitelj ima pravo žalbe u roku 8 (osam) dana od dana primitka prijepisa presude. Žalba se podnosi ovom Sudu na adresu: Zagreb, Avenija Dubrovnik 8, pozivom na gornji broj, u dva istovjetna primjerka. O žalbi odlučuje Visoki prekršajni sud RH.  

DOSTAVNA NAREDBA:
1. I.okr. Kalada ICC j.d.o.o., Strossmayerovo šetalište 53, Obrovac 
2. II.okr. Niko Vuchetich, Gračanska cesta 79A, Zagreb  
3. tužitelj: Hrvatsko društvo skladatelja, ZAMP – stručna služba za zaštitu autorskih muzičkih prava, Zagreb, Heinzelova 62 A,
4. spis

